נושאות המטוסים מסדרת נימיץ

נושאות המטוסים מסדרת "נימיץ" הן סדרת נושאות מטוסים המשרתות בצי ארצות הברית, ומונעות באנרגיה גרעינית. הסדרה נקראת על שם אדמירל הצי צ'סטר נימיץ. האונייה הראשונה בסדרה, נימיץ (CVN-68), נכנסה לשירות במאי 1975, והאחרונה בסדרה, ג'ורג' ה' ו' בוש (CVN-77), הושקה ב-7 באוקטובר 2006, ונכנסה לשירות בשנת 2009. הן היו אוניות המלחמה הגדולות ביותר שנבנו אי פעם עד כניסתן לשירות של נושאות המטוסים מסדרת ג'רלד פורד, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.

יש המחלקים את עשר נושאות המטוסים מסדרה זו לשתי סדרות: הראשונה, בת שלוש אוניות – נימיץ, אייזנהאור ווינסון, והשנייה – שבע האוניות שנבנו מהאונייה רוזוולט ואילך. זאת בשל השיפורים והשינויים הרבים שהוכנסו בהן. ואולם, צי ארצות הברית מתייחס לכל עשר האוניות כאל אותה סדרה, והאוניות הישנות יותר משודרגות לרמתן של האוניות החדשות עם השנים.

נושאות המטוסים בסדרה
 נושאת מטוסים מתאריךנימיץ (CVN-68)מאי 1975דווייט אייזנהאואר (CVN-69)אוקטובר 1977קרל וינסון (CVN-70)מרץ 1982תאודור רוזוולט (CVN-71)אוקטובר 1986אברהם לינקולן (CVN-72)נובמבר 1989ג'ורג' וושינגטון (CVN-73)יולי 1992ג'ון סטניס (CVN-74)דצמבר 1995הארי טרומן (CVN-75)יולי 1998רונלד רייגן (CVN-76)יולי 2003ג'ורג' ה' ו' בוש (CVN-77)ינואר 2009

נתונים נוספים
 מחיר - כ-9.36 מיליארד דולר במחירי 2018.
 עלות הפעלה שנתית - 900 מיליון דולר במחירי 2018 . עלות הפעלתה ליום מוערכת בכ-2.5 מיליון דולר.
 משך שירות - 50 שנים

ראו גם
 נושאות המטוסים מסדרת ג'רלד פורד

קישורים חיצוניים

 נושאות המטוסים מסדרת נימיץ באתר הבית של צי ארצות הברית

*
קטגוריה:ערכים שבהם תבנית בריטניקה אינה מתאימה
נימיץ
נימיץ